hy hy ru fi hy hy hy hy hy hy hy hy hy hy hy en hy hy hy hy en hy hy en hy hy hy hy en hy en hy en hy en en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy
Ամանորյա նվեր սիրած աղջկա համար — TeensLIVE
Լավագույնը հարաբերությունների և սիրո մասին: Ռեալ ժամանակի պայմաններում:
Ամանորյա տոների նախօրեին տղաների մեծ մասը մտահոգվում է, թե ինչպես ուրախացնել ընկերուհուն տոների ընթացքում: Մեր հոդվածում կգտնեք 5 ամենահետաքրքիր նվերների գաղափարներ, որոնք կգոhացնեն սիրած աղջկան:
Հիմա շատ արդիական են ֆոտո շրջանակները, որոնց մեջ կարելի է տեղադրել մի քանի լուսանկարներ: Ընտրիր ամենահաջողված և ընկերուհուդ սիրելի լուսանկարները: Եթե դրանք բավարար չեն, ուրեմն դու ունես լավ առիթ նախատոնական զբոսանք կազմակերպելու համար, որը համատեղիր սելֆիների և ֆոտոսեսիայի հետ: Այդպիսի նվերը` ձեր ընդհանուր լուսանկարներով, կդառնա նրա սենյակի սիրված զարդարանքը, իսկ նրա հիշողության մեջ դեռ երկար կպահպանվեն ձեր համատեղ ֆոտոսեսիայի և միասին անցկացված ժամանակի մասին հաճելի հուշեր: Նաև, եթե տիրապետում ես հատուկ ծրագրերին, կարող ես պատրաստել տեսահոլովակ այդ նկարներից:
Փափուկ խաղալիքը հրաշալի ամանորյա նվեր է, քանի որ գրեթե բոլոր աղջիկները սիրում են փափուկ խաղալիքներ` փափկամազիկներ, Թեդի արջուկներ և այլն (կարող ես ինքդ շարունակել ցանկը): Որպեսզի իմանաս, թե որ տարբերակը ամենից շատը դուր կգա աղջկան, «պատահական» միասին մտեք մանկական խաղալիքների խանութ` իբր ընտրելու փափուկ խաղալիք քո փոքր քույրիկի համար: Դու ինքդ կտեսնես, թե նա ինչ կհավանի, և հետագայում նրա համար նվեր ընտրելիս` հաստատ չես սխալվի:
Նրա սիրված քաղցրավենիքով լցված գեղեցիկ տուփը, որի վրա սոսնձել ես նրա կամ ձեր համատեղ նկարները` անակնկալ նվերի լավ տարբերակ է: Իսկ եթե այդ տուփի մեջ դնես նրա ցանկությունը կատարելու մասին կտրոն (օրինակ` միասին գնալ ռոմանտիկ ֆիլմ դիտելու, միասին երգել կարաոկեում), անկասկած նրան հաճելիորեն կզարմացնես: Լավ նվեր կլինի Կինդեր ձվիկը` խաղալիքի փոխարեն ձեր համատեղ ժամանցի վերաբերյալ անակնկալ առաջարկով: Նաև կարող ես նրան հրավիրել սահադաշտ կամ միասին ձնեմարդ պատրաստելու և այլն:
Եթե տանը հեռուստացույցի առջև նստելը` չարազի և տորթերի ուղեկցությամբ, ձեր ոճի մեջ չէ, զարմացրու ընկերուհուդ էքստրիմով: Նախապես իմացիր, թե ինչ տոնական միջոցառումներ են անցկացվելու ձեր քաղաքում, գրի առ ուղղությունները և հրահանգները և տեղադրիր հուշումներ ձեր երկուսի համար կարևոր վայրերում, ինչպես նաև քաղաքի տոնածառի մոտ, դպրոցի բակում կամ ձեր առաջին ժամադրության վայրում: Եզրափակիչ փուլում դու նրան կդիմավորես, միասին կգնաք սրճարան` նրա արկածները քննարկելու 🙂 : Իսկ այդ հետաքրքիր քվեստի գեղեցիկ եզրափակումը կլինի ձեր ամանորյա բարեմաղթանքներն ու ցանկությունները գրելը և փուչիկի կամ թռչող լապտերի միջոցով երկինք ուղարկելը: Եվ բոլոր երազանքներն անպայման կիրականանան:
Եթե ընկերուհիդ սիրում է նստել տանը` գիրք կարդալով և թեյ խմելով, նրա համար լավ նվեր կլինի տաք շալը կամ պլեդը: Կարող ես ամրացնել փոքրիկ բացիկ` նշելով, որ այդ շալը նրան կտաքացնի այն ժամանակ, երբ դու նրա կողքին չես: Այդ նվերը կստեղծի դրական և ջերմ միջավայր, որն ուղղակիորեն կապված կլինի քո հետ:
Ինչպես տեսնում ես, բարդ բան չկա: Կարևորը` սիրով պատրաստես անակնկալ նվերդ, և ոչ թե անես դա իմիջիայլոց:
Նաև մի մոռացիր լինել ուշադիր, նախապես իմացիր նրա նախասիրությունները և ճաշակը, և հաջորդ տոնի համար կունենաս շատ այլ հետաքրքիր գաղափարներ` սիրած աղջկան ուրախացնելու համար: Որոշ գաղափարներ կարող ես գտնել այս հոդվածում:
Հաջողությո՛ւն ենք մաղթում և հաճելի ամանորյա անակնկալներ:
Նկարի համար շնորհակալություն այս աղբյուրին:
Հոդվածի հեղինակ` Սվետլանա Վերտոլա:
7 գաղափար ամառային ռոմանտիկ հանդիպումների համար
Ամառը հրաշալի ժամանակ է հաճելի հանգստի, վառ տպավորությունների և … սիրած աղջկա կամ տղայի հետ ռոմանտիկ հանդիպումների համար: Ի՞նչ նախաձեռնել ամառվա արձակուրդներին, որ ձեր ժամադրությունները հիշվեն յուրահատուկ և շատ դրական ընդհանուր հույզերով: Մենք պատրաստել են մի քանի գաղափարներ, որոնք բավականին հետաքրքիր են, յուրօրինակ և կարևորը` մատչելի բոլոր երիտասարդ զույգերի համար:
6 խորհուրդ տղաներին` աղջկա հետ ծանոթանալու համար
Որտե՞ղ ծանոթանալ, ի՞նչ ասել, ինչպե՞ս պահել` լավ տպավորություն ստեղծելու համար: Եվ ոչ միայն իմանալ նրա անունը, այլ հետաքրքրություն առաջացնել, որպեսզի աղջիկը համաձայնվի շարունակել քո հետ շփումը: Հետևի՛ր մեր հոդվածի խորհուրդներին, և ամեն ինչ կհաջողվի:
Ի՞նչ նվիրել տղային …
Ամանորյա կամ առհասարակ ցանկացած տոները հրաշալի ժամանակ է երեկոյան քաղաքի փողոցներով միասին զբոսնելու և հաճելի ժամանակ անցկացնելու համար: Եվ իհարկե, տոներն ենթադրում են հաճելի անակնկալ նվերներ մտերիմ մարդկանցից: Եթե ձեր հարաբերությունները նոր են զարգանում և դուք իրար դեռ շատ լավ չեք ճանաչում, ընկերոջ կամ սիրած տղայի համար նվեր ընտրելը հեշտ գործ չէ: Բայց եթե դու ուզում ես նվերի օգնությամբ ցույց տալ տղային, թե ինչքան ես գնահատում ձեր հարաբերությունները և անակնկալը դարձնել ռոմանտիկ ու տոնի թեմային համահունչ, կարող ես օգտվել մեր խորհուրդներից:
Հետևողական հայացք մարմնին (տղաների համար)
Հավանական է, որ դու արդեն կարող ես տղամարդու մարմնի վերաբերյալ փոքր դասախոսություն կարդալ կրտսեր եղբորդ համար: Ամեն դեպքում ճիշտ կլինի որոշ եզրույթների ճշգրտում կատարել՝ մի կողմից հնարավոր թյուրիմացությունից խուսափելու, մյուս կողմից՝ սեփական մարմինն ավելի լավ ճանաչելու համար:
Կապ հաստատել մեր հետ
Մոտակա դեռահասներին բարյացակամ կլինիկաներ / կենտրոններ
Մեզ ուղարկած հարցերի պատասխանները
© 2022 teenslive.am / «Արաբկիր» բժշկական համալիր - Երեխաների և դեռահասների առողջության ինստիտուտ: Բոլոր իրավունքները պաշտպանված են:
Կայքը ստեղծվել է TEENSLIVE.INFO կայքի նյութերի հիման վրա, ԿՏՏԻ ՅՈՒՆԵՍԿՕ-ի հետ համագործակցությամբ, ՅՈՒԷՆԷՅԴՍ տեխնիկական օգնության ռեգիոնալ ծրագրի շրջանակներում: Կայքը պատրաստվել է eWorks-ի կողմից:
Այս կայքում ներկայացված տեղեկատվությունը և կարծիքները կարող են չհամընկնել ՅՈՒՆԵՍԿՕ-ի և ՅՈՒԷՆԷՅԴՍ տեսակետների հետ:
Կայքում օգտագործված անվանումները և ներկայացված նյութերը չեն հանդիսանում ՅՈՒՆԵՍԿՕ-ի կարծիքը` որևէ երկրի, տեղանքի, քաղաքի կամ շրջանի, ինչպես նաև նրանց համապատասխան կառավարման օրգանների իրավական կարգավիճակի, բաժանման կամ սահմանների վերաբերյալ:
Կայքում տեղադրված նյութերը երաշխավորվել են Կրթության և գիտության նախարարության կողմից որպես ուսումնաօժանդակ նյութ`«Առողջ ապրելակերպ» դասընթացի համար: